**Referat fra foreldremøte 05.09.2023**

Deltakere: Tore, Mette og Astrid. ca 26 barn fra trinnet var representert på møte.

Referent: Julianne

**Felles del, informasjon fra lærerne ved Tore**

* Har vært en fin oppstart, 4 nye elever på trinnet i år- virker som de er godt tatt imot, og inkludert i klassene. Det er venneuke på skolen denne uken, trinnet har vært på tur til Kvernhus- og får besøk av vitensenteret til torsdag- fine dager.
* På skolen sin hjemmeside er det lagt ut litt bilder fra turen klassen hadde til Ofteneset i begynnelsen av året- [Nygård skole (minskole.no)](https://www.minskole.no/nygaard/seksjon/21777) Her ligger og ukeplan for trinnet, og informasjon fra skolen

**Informasjon om leirskole**

Trinnet skal til Bringsvær på leirskole i uke 39 (25.09-28.09.23). Pakkeliste og skjema for opplysninger angående mat (allergier ol) ligger vedlagt referatet. Det ble og delt ut på foreldremøte.

* Bringsvær sin egen sjekkliste før leirskole:
* Elevene bør øve på å sove borte.
* Må kunne re opp egen seng.
* Må kunne dekke bord.
* Må kunne vaske rommet.
* Bordskikk og vanlig folkeskikk.
* Ingen mobiler skal med på leirskole, lærerne tar kontakt om det skulle være noe. Ingen telefon = alt vel.
* Oppfordrer at elevene selv pakker til turen, da har de en viss oversikt over hva de har med av utstyr.
* Husk å merke eiendeler med navn!
* Er det noen som har spørsmål eller tanker omkring leirskole turen er det bare å ta kontakt med lærerne, enten via Visma, eller på telefon. Leirskole er gøy, og det gir gode minner og mestringsfølelse. Dette er en tur som trinnet «lever videre på» gjennom resten av skoleåret.

**Praktisk informasjon fra lærerne:**

* Alle må ha en funksjonell sykkel og hjelm gjennom skoleåret.
* Gymbag: treningstøy, joggesko, håndkle, shampo og evt. deodorant. Må hentes dersom elevene har glemt det.
* Elevene må lade chromebooken hver dag.
* Ta med sunn matpakke hver dag pluss ei vannflaske.
* VISMA – meld fravær og beskjeder innen 8.15 på morgenen.
* Bursdager – vi oppfordrer å invitere alle eller alle jentene/guttene.

Evt: Spørsmål om leksehjelp- Må man bruke begge dagene på leksehjelp?

Svar: Nei, man kan velge bare en dag, evt se behovet litt ann etter hvert. Ta kontakt, så finner skolen en løsning.

**Foreldredel**

* **Valg av ny FAU representant**:Eirik Sæter representerer trinnet på FAU møtene i år.
* **Valg av nye klassekontakter**: Benedikte Andresen (A klassen) og Maritha Aamdal (B klassen) ble valgt inn som klassekontakter for dette skoleåret.
* **Års-hjul:** Klassekontaktene tar ansvar for års-hjulet, det ble bestemt på foreldremøte at vi ønsker en års-hjul aktivitet før jul, og en års-hjul aktivitet etter jul. Vi snakket og om avslutning for 7. trinn, og at vi bør ha en avslutning sammen med trinnets lærere i forbindelse med 7.klasses avslutnings show i Nygårdshallen. Det ble og snakket om at en overnatting på skolen kunne vært gøy for elvene.
* **Klassekasse:** Det står nå 2800kr på kontoen til trinnet. Det er vanlig at man bruker pengene som er i klassekassen på avslutningen til trinnet. Men siden vi ikke fikk arrangert grendearrangementet på Prestegården 17. mai i 4. klasse ( pga korona) har vi ikke så mye i klassekassen. Alexander tar kontakt med Søgne og Greipstad Sparebank og hører om det er mulig å få 17. mai støtte på etterskudd. Eirik hører med FAU om det var noen økonomiske løsninger for oss som ikke fikk arrangere 17. mai pga Korona.
* **Bursdager:** Vi fortsetter som før- Bursdager feires med hele trinnet- det vil si enten alle guttene eller alle jentene. Vi holder på samme sum, pengegave max 50 kr, gave til verdi av max 70kr. Lurt å samle bursdagsbarn og feire sammen med de som har bursdag i samme måned. Fødselsdatoen på barna står på klasselisten.
* **Sosiale medier:** Foreldrene på møte var enige om at vi skal oppfordre alle til å holde aldersgrenser på sosiale medier/andre apper. Det er noen elever som opplever utestenging pga grupper som kun er for de med Apple-telefon. Snakk med barna om hvordan man oppfører seg på felles- plattformer, for eksempel meldingsgrupper. Husk at nye elver og skal inviteres inn i disse gruppene. Hvis det blir gjort avtaler om å gjøre noe sammen på slike grupper må man huske å inkludere de som evt ikke er med i disse gruppene.
* **Snop til leirskolen:** Det skal være kose-time (kveld) på onsdagen når de er på leirskole. Foreldregruppen ble enige i at det kan tas med snop til en verdi av max 100kr- inkludert brus! Er det noen som trenger hjelp til å få handlet inn snop til leirskolen kan dere ta kontakt med Morten Lossius, så ordner vi snop med penger fra klassekassa.

Til slutt kontakt informasjon til FAU og klassekontakter:

**FAU representant- Eirik Sæter, tlf. 901 54 127**

**Klassekontakt 7A- Benedikte Andresen, tlf 992 98 142**

**Klassekontakt 7B- Maritha Aamdal, tlf 907 54 684**

**Klassekasse- Morten Lossius, tlf 951 76 761**

Pakkeliste Bringsvær leirskole

Pakkelisten er en hjelp når du skal pakke til leirskoleuken. Husk at det viktigste er å kunne være varm og tørr gjennom uken. Noen ting må du alltid ha med, mens andre ting er avhengig av årstiden. Derfor må du lese godt og planlegge lurt.

**NB En voksen må alltid sjekke at du har fått med alt du trenger.**

**Dette må du ha med på leirskolen uansett årstid:**

**Niste/drikke**: 2 nistepakker til mandag (1.dag)

**Sengetøy:** Laken, putevar og dynetrekk (ikke lov å bruke sovepose inne)

**Toalettsaker:** Håndkle, tannbørste, såpe m.m. (La hårvoks og gele ligge hjemme)

**Badetøy:** Badeshorts, badedrakt, håndkle (stampebading fra etter høstferien og vinter)

**Ute tøy:**

Lue, votter, og bøff (lurt å ha med 2 sett)

Ull undertøy/Stillongs og undertrøye, varm genser, tykke sokker (Helst alt i ull)

Turbukse (ikke dongeri/joggebukse) og ute jakke

**Inne tøy:** Litt inneklær og undertøyskift. Husk nok sokker, du blir våt…

**Skotøy:** STØVLER, utesko og innesko. Det er vått i bakken på Bringsvær selv i solskinn…

**Regntøy:** Bukse og jakke

**Tursekk:** Dagstursekk eller skolesekken, som rommer nødvendige klær og utstyr til en dag ute. Du skal bære sekken på tur, så ikke ta med veske eller bag til dette.

**Diverse**:

* Termos/kopp og vannflaske
* Plastbæreposer til å pakke tøy i på regnvåte dager.
* Sitteunderlag
* Skrivesaker
* Solbriller, solkrem og myggmiddel
* Fiskestang og kroker for ferskvann hvis ønskelig til bruk på fritiden.
* Lommelykt (etter høstferien og på vinteren)
* Ei bok eller et blad til å lese litt på senga
* Gnagsårplaster
* En kortstokk/bok
* Såpe til håndvask på eget bad

***Ikke ta med kniv.*** Leirskolen har kniver til utlån når det skal brukes i undervisningen

**På vinterleirskolen må du i tillegg ha med deg:**

* Vindtett jakke og bukse. Varm jakke.
* Ekstra votter, skjerf, lue og sokker, (helst i ull).
* Vindvotter og gamasjer hvis du har
* Turski og staver.
* Skisko
* Skismøring hvis du har

**NB!**

Sko og tøy må merkes, da dette lett blir blandet på felles tørkerom.

Dersom du mangler noe av utstyret på listen kan du kanskje låne av noen du kjenner.

Tips: Et offentlig sted du kan låne utstyr er på «BUA» på Lund. Den ligger på Sør Arena og har åpent mandager og torsdager kl 16-21. (se www.bua.no)

Lykke til med pakkingen☺

Vi gleder oss til å være sammen med deg på leirskolen.

****